На крају Првог светског рата, 8. новембра 1918. године, Тител је ослободила српска војска. Тител се нашао у новој држави, Краљевини Срба, Хрвата и Словенаца, у којој је наставио привредни и друштвени живот. На први дан католичког Ускрса, 13. априла 1941, град је окупирала војска Хортијеве Мађарске. Окупатор је на други и трећи дан православног Божића, 8. и 9. јануара 1942, спровео Рацију у којој су страдали многи невини Титељани. Тител је у Другом светском рату ослобођен 22. октобра 1944. године.